২০১৩ পাকিস্তান ক্রিকেট দলের ওয়েস্ট ইন্ডিজ সফর
পাকিস্তান ক্রিকেট দল ১৪ জুলাই থেকে ২৮ জুলাই, ২০১৩ তারিখ পর্যন্ত ওয়েস্ট ইন্ডিজ সফরে ৫টি একদিনের আন্তর্জাতিক এবং ২টি টুয়েন্টি২০ আন্তর্জাতিক খেলায় অংশগ্রহণ করে। দুইটি টেস্ট ম্যাচ রাখা হলেও ভারত, শ্রীলঙ্কা এবং স্বাগতিক দলের অংশগ্রহণে ত্রি-দেশীয় সিরিজের জন্যে তা বাদ দেয়া হয়। ওয়েস্ট ইন্ডিজ ক্রিকেট বোর্ড সফর বাতিল করে আগস্টে অংশগ্রহণের জন্য পাকিস্তান ক্রিকেট বোর্ডকে অনুরোধ করলেও ভারত সফর এবং ২০১২ সালে স্থগিত জিম্বাবুয়ে সফর এতে প্রভাব বিস্তার করে। প্রথম ওডিআইয়ে পাকিস্তানের স্পিনার ও অল-রাউন্ডার শহীদ আফ্রিদি মাত্র ১২ রানে ৭ উইকেট লাভ করে নিজস্ব সেরা বোলিং করেন। এ বোলিংয়ের ফলে তিনি একদিনের ক্রিকেটের ইতিহাসে দ্বিতীয় সেরা বোলিং করার মর্যাদা লাভ করেন।